Knut Knutsen O.A.S.

Knut Knutsen O.A.S. (1871–1946; O.A.S. står for «Ole Andreas’ Sønn») var en norsk reder. Knutsen var eier av et av Haugesunds største dampskipsrederier i 1912, og hadde byens desidert største rederi i 1921. Han var da også en av de største rederne i Norge. Knutsen var aktiv i Rederiforeningen og Norges Rederforbund. Knutsen var lite politisk engasjert, men var likevel formann i havnestyret i Haugesund i en årrekke. Han sto bak en rekke gaver og legater til ulike sosiale og kulturelle formål. Knut Knutsen O.A.S. Norsk biografisk leksikon

Familien Knutsen har hatt stor betydning for Haugesund. Gaven på en million kroner som ble gitt i 1921 av Knut Knutsen O.A.S. og hans kone Elisabeth var forutsetningen for at Haugesund rådhus ble bygd. Gaven ble gitt i anledning 50-årsdagen til Knut Knutsen O.A.S. Også parkanlegget som hører til rådhuset er bygget med midler fra familien Knutsen. I 1947 ga Elisabeth Knutsen en million kroner til opparbeidelse av rådhusplassen og til utsmykning av rådhuset og rådhusparken.Haugesund kommune om Haugesund Rådhus  (Skrevet av Idar H. Pedersen)

 Referanser 

Kategori:Norske skipsredere
Kategori:Riddere av 1. klasse av St. Olavs Orden
Kategori:Personer fra Haugesund kommune
Kategori:Artikler i sjøfart-prosjektet